runetrust/blame-folketinget-dk huggingface dataset:
Simon Kollerup (S), 2025-05-22:
Tak, formand.
Det beslutningsforslag, vi har til behandling nu,
er jo et forslag, hvor Danmarksdemokraterne foreslår, at hjemmeværnet skal deltage i Forsvarets Dag, så hjemmeværnet har mulighed for at bidrage med informationer om hjemmeværnets opgaver og også får mulighed for at rekruttere nogle flere unge til hjemmeværnet.
Jeg vil sige, at i Socialdemokratiet er vi rigtig glade for, at der er flere og flere danskere, der ønsker at blive en del af hjemmeværnet.
De allernyeste tal fra Hjemmeværnskommandoen viser jo, at vi i de første 3 måneder af det indeværende år, 2025, har set den største tilslutning til hjemmeværnet i over 35 år.
Det vidner for mig om, at der er en stærk vilje blandt danskerne til at tage ansvar, til at gøre en forskel.
Når der er flere, der bruger deres fritid på at være frivillige inden for hjemmeværnet, så siger det noget rigtig vigtigt, og det siger noget rigtig godt om Danmark og vores samfund.
Konflikter og uro rykker tættere på Europa og dermed også tættere på Danmark.
Og hjemmeværnet spiller faktisk en helt central rolle i vores forsvar og i vores beredskab.
Det er frivillige danskere, der løfter vigtige og konkrete opgaver hver eneste dag, og jeg mener faktisk, at vi fra Folketingets side skylder dem en meget stor tak og en stor anerkendelse for det utrættelige arbejde, rigtig mange danskere lægger her.
Helt konkret har vi vist vores anerkendelse ved at støtte hjemmeværnet med 400 mio. kr. til ekstra udstyr.
Vi ser løbende på, hvilke opgaver hjemmeværnet kan bidrage med både til havs, til lands og i luften.
Samtidig er de mange frivillige en afgørende del af den sådan lidt mere folkelige oprustning, som har stor betydning for, at vi som land kan komme godt igennem en svær og alvorlig situation, hvis en krise måtte opstå.
Det fællesskab, og det er frivillighed, og det er grundstenene i et stærkt samfund som det danske.
Netop nu med de udfordringer, vi står over for, er vi mere end nogen sinde brug for, at vi står sammen som danskere og som samfund.
Med alt det her sagt og alt det gode omkring hjemmeværnet og alt det gode, vi i Socialdemokratiet også gerne vil være med til gøre for at styrke hjemmeværnet, så mener vi ikke, at det vil være hensigtsmæssigt at indføre nye administrative krav for en opgave, der faktisk allerede bliver varetaget af det samlede forsvar på Forsvarets Dag.
Og derudover er hjemmeværnet, som også forsvarsministeren redegjorde for, jo allerede i dag en integreret del af Forsvarets Dag på linje med hæren, søværnet og flyvevåbnet.
Så vi støtter ikke det konkrete beslutningsforslag.
Vi er også meget åbne for at se på, om vi kan skrive en fælles beretning, og i hvert fald er vi klar til en god politisk forhandling om et styrket hjemmeværn i Danmark, hvor vi kan skabe endnu bedre rammer omkring de mange tusind danskere, der i rekordantal søger til hjemmeværnet – både i år, men forhåbentlig også i de år, der kommer.
Så med det kan jeg bare meddele, at vi ikke kan støtte det konkrete beslutningsforslag.
Lise Bech (DD), 2025-05-22:
Tak for det.
Det er da virkelig dejligt, hvis vi kan lande en beretning.
Men det er, som det altid er, regeringspartierne siger selvfølgelig nej, for det var jo ikke deres eget forslag.
Jeg vil også lige rette statsministeren, der i går sagde, at vi havde 44.000 aktive hjemmeværnssoldater.
Det har vi ikke, vi har 14.000.
Resten er nogle reservehjemmeværnsfolk.
Man skal jo minimum have 24 timers aktiv tjeneste om året for at være aktiv, og det vil så sige, at det altså kun er omkring de 14.000.
Det er rigtig glædeligt, at vi har haft en tilgang i 2024 og også i 2025, men fra 14.000 og op til de 77.000, som vi var under den kolde krig, kan man sige er rigtig langt.
Hvis antallet øges med 1.500-1.600 om året, tager det godt nok mange år, inden vi når op på de der omkring 77.000.
Det var ikke et spørgsmål, men en bemærkning.
Simon Kollerup (S), 2025-05-22:
Så godt er det ikke gået endnu, og det er heller ikke sikkert, at det nogen sinde kommer igen.
Ordføreren har en kommentar til det, som jeg sådan set er enig i.
Hvis man bare fortsætter linjen, vil der gå et stykke tid, men jeg tror ikke bare på, at linjen er lineær, jeg tror, at vi i stigende grad kommer til at se en eksponentiel stigning eller i hvert fald en stigende stigning, hvis man kan sige det, i tilslutningen til hjemmeværnet.
Det begrunder jeg i, at vi nu på bare 3 måneder i år kan se en rekord i løbet af de sidste 35 år.
Det, der så er vores opgave, er, at de, når der så kommer nye frivillige ind i hjemmeværnet, møder et moderniseret hjemmeværn, der er klar til at tage godt imod dem.
Derfor er de 400 mio. kr., der nu er givet til hjemmeværnet, faldet på et tørt sted, og de skal være med til at modernisere uniformer, udstyr og alt det, der gør, at man også har lyst til at blive i hjemmeværnet, når man nu har meldt sig ind.
Lise Bech (DD), 2025-05-22:
Det er måske nærmere en kommentar.
Jeg håber, at ordføreren har ret, for alle de der gode ting, som ordføreren også sagde om hjemmeværnet, er jeg helt enig i.
Men det, vi taler om nu, er, hvordan vi får rekrutteret.
Jeg har læst så mange årsberetninger fra hjemmeværnet, hvor man ikke får rekrutteret det, man skal, og det er vigtigt i de her år.
Tak for det.
Jeg blev lige bekymret for, at ministeren ikke var her til det her vigtige forslag.
Tak for det.
I mange år har hjemmeværnet jo kæmpet med et faldende antal frivillige og udfordringer med at rekruttere nye frivillige.
Hjemmeværnet løser jo rigtig mange opgaver i vores beredskab, f.eks. bevogtningsopgaver i Danmark og internationalt til lands til vands og i luften, redningsopgaver, eftersøgninger og andre funktioner, som vi ikke kan undvære.
Den sikkerhedspolitiske situation, vi står i nu, vidner om, at behovet for et stærkt beredskab aldrig har været større.
Verden er uforudsigelig og ændrer sig konstant, hvilket stiller store krav til vores beredskab.
Her spiller hjemmeværnet en central rolle.
Noget tyder på, at tendensen fortsætter i år.
Alligevel er der med omkring 14.000 aktive stadig langt op til det høje antal frivillige, der var under den kolde krig i 1980'erne, på 77.000.
Så det ændrer ikke på, at vi i Danmarksdemokraterne mener, at de unge på Forsvarets Dag skal introduceres til hjemmeværnet og de mange muligheder, der er i hjemmeværnet netop for at sikre, at den positive udvikling fortsætter og flere frivillige ønsker at blive en del af hjemmeværnet.
Det mener vi at vi gør bedst ved at skabe opmærksomhed om det arbejde, hjemmeværnet laver.
Og hvilken bedre måde findes der, end at hjemmeværnet deltager på Forsvarets Dag rundtom på landets kaserner?
Så det her lille forslag kan jo ende med at gøre en stor forskel også for at få aldersgennemsnittet på vores hjemmeværnssoldater ned.
Jeg ser frem til en debat, og så vil jeg lige sige, at Dansk Folkeparti jo som sagt ikke kunne være her, men de støtter forslaget.
Tak for ordet.
Alexander Ryle (LA), 2025-05-22:
Kan ministeren redegøre for, hvad den foretrukne model for online aldersverifikation er, og hvad ministeren forventer at kunne opnå enighed om med de øvrige EU-lande under det danske formandskab?
Marie Bjerre (V), 2025-05-22:
Nu er jeg jo godt nok tidligere digitaliseringsminister, men jeg tror, at jeg vil afholde mig fra at skulle redegøre for noget så konkret, som ligger på en anden ministers ressortområde.
Alexander Ryle (LA), 2025-05-22:
Det er blot en opfordring herfra.
Marie Bjerre (V), 2025-05-22:
Jeg er glad for opfordringen.
Det er jo også en drøftelse, jeg tidligere har haft med ordføreren på mit tidligere ministerområde, og det er jo også den retning, som regeringen arbejder i.
Blandt andet er der det her forslag til en EU-wallet, hvor man har mulighed for at vise, at man er gammel nok, men i øvrigt ikke viser yderligere oplysninger, altså eksempelvis heller ikke hvor gammel man er, men blot at man er gammel nok, så man sikrer privatlivet.
Christian Friis Bach (V), 2025-05-22:
Tak for det.
Jeg har bare noteret mig ministerens meget stærke visioner og budskaber omkring udvidelse, og vi har jo været glade for i en god del af ordførerkredsen, at der har været en meget ambitiøs linje.
Ministeren har jo løbende over for forligskredsen redegjort for, hvordan det ser ud.
Nu ved jeg, at ministeren har været på endnu flere rejser og har besøgt endnu flere lande og endda måske også har talt med en kommissær, så derfor kunne jeg godt lige tænke mig at høre, om ministeren kan give en lille opdatering.
Marie Bjerre (V), 2025-05-22:
Tak for det spørgsmål.
Jeg har besøgt de fleste af kandidatlandene, seks lande, og jeg har i dag også haft møde med Marta Kos, udvidelseskommissæren, i forhold til hvad der kan lade sig gøre.
Eksempelvis blokerer Ungarn for, at vi kan gå videre med at åbne det første cluster for Ukraine, og det synes vi fra regeringens side er meget uheldigt.
Vi er 26 lande, der bakker op om at åbne, og vi vil forsøge at lægge pres på Ungarn, så vi kan få åbnet det første kapitel, det første cluster, med Ukraine.
Christian Friis Bach (V), 2025-05-22:
Det er det der med, om det er automatisk, eller om man skal trykke sig ind.
Der har de forskellige formænd en lidt forskellig praksis, vil jeg sige, men lad det nu ligge.
Til sidst vil jeg så godt lige følge op på – selv om det kan være fortroligt og alt muligt – hvilke ting man kunne tage i brug for at lægge pres på Ungarn.
Hvad ser ministeren som muligt for at fremskynde noget af det her og måske få Ungarn til at træde til, også procesmæssigt, de mange forskellige forhindringer, der ligger i vejen?
Marie Bjerre (V), 2025-05-22:
Men det er jo vanskeligt.
I forvejen tilbageholdes der adskillige midler fra Ungarn, fordi der er brud på retsstatsprincipper.
Lige nu forsøger vi med forhandlingens vej.
Det, Ungarn siger, er, at der er udfordringer med minoritetsbeskyttelsen i Ukraine.
Der er bilaterale diskussioner mellem Ungarn og Ukraine, der forsøger at få løst de stridigheder, der er, og det håber vi selvsagt kan ske, for Ukraine er klar til at gå videre med udvidelsesforhandlingerne.
De er klar til, at vi åbner det første kapitel, og sådan set også flere, og det håber vi selvsagt kan lade sig gøre.
Jeg tror også at det må være et pres, at 26 medlemslande bakker op om at gå videre.
Der er kun ét land, der blokerer.
Simon Kollerup (S), 2025-05-22:
Det tror jeg også har været rigtigt i årene, der er gået, men i de år, vi står i lige nu, er den folkelige interesse for at gøre en forskel rigtig stor, og det at gøre en forskel er bl.a. at blive frivillig i hjemmeværnet, og derfor ser vi en meget stor søgning nu, og det skal vi understøtte.
Jeg tror simpelt hen ikke på, at den rigtige måde at understøtte det er ved at lave et administrativt nyt krav om at skulle være til stede på den måde, som forslagsstilleren ønsker på forsvarets dag.
Sådan noget tror jeg har en meget stærkere rekrutteringsværdi, også for vores hjemmeværn.
Christian Friis Bach (V), 2025-05-22:
Tak for det.
Jeg står her på vegne af Peter Juel-Jensen, som er på vej til NATO's Parlamentariske Forsamling i Dayton, og det er vigtigt.
Men tak til Danmarksdemokraterne for at fremsætte det her forslag om, at hjemmeværnet skal spille en større rolle ved forsvarets dag.
Det er jo et forslag, der er fremsat i en positiv ånd, og vi deler opfattelsen af, at hjemmeværnet spiller en ganske betydelig rolle i forsvaret af Danmark, og derfor har vi også positiv sympati for den motivation, der er bag forslaget.
Men vi skal jo sikre, at vi løser opgaverne og gør tingene på den bedste måde.
Vores hjemmeværnsdistrikter har mange arbejdsopgaver, og i takt med det skal vi være glade for, at flere og flere vælger hjemmeværnet til, og mange tak for det.
Jeg er selv personligt, her taler jeg så på egne vegne, meget stolt over, at min 18-årige nevø, i øvrigt sammen med tre klassekammerater, har meldt sig til hjemmeværnet.
Det synes jeg virkelig er flot.
Men det, at der kommer så mange, betyder jo også, at der er en stor opgave i at sikre, at de nye bliver taget godt imod, at de bliver en del af fællesskabet, og derfor er der pres på ressourcerne i den her tid.
Skulle vi så oven i de mange nye, en stigning på 35 pct., pålægge et distrikt flere opgaver, flere krav ved at beslutte en fast deltagelse for hjemmeværnet på forsvarets dag, tænker jeg ikke, at vi bruger ressourcerne på bedste vis, for hjemmeværnet er allerede, det har ministeren og ordføreren, hr. Simon Kollerup, sagt, en integreret del af forsvarets dag, men uden krav om, hvor de ansatte kommer fra.
Vi er jo i forligskredsen enige om, at vi moderniserer forsvarets dag, at vi styrker den individuelle vejledning til de unge, og det gælder også vejledningen om hjemmeværnet.
Vi styrker information om hjemmeværnet i den digitale og fysiske informationskampagne forud for forsvarets dag, og der er også enighed i forligskredsen om, at der skal ses på hjemmeværnets forhold senere på året, og den forhandling ser vi i Venstre frem til.
Vi skylder de frivillige, hjemmeværnet gode og rimelige forhold.
Så tak for et positivt forslag.
Vi støtter det ikke, men vi ser frem til forhandlingerne, og jeg siger tak for ordet.
Så skal jeg derudover hilse fra Moderaterne, hr. Peter Have, og sige, at de heller ikke kan støtte forslaget, men også tager positivt imod det.
Simon Kollerup (S), 2025-05-22:
Vi står jo i en situation, hvor Hjemmeværnet rekrutterer.
Folk søger til Hjemmeværnet, og Hjemmeværnet rekrutterer flot også uden for Forsvarets Dag, men de er også tilgængelige på Forsvarets Dag.
Og man kan opnå viden, også når man trækker frinummer, eller også når man vælger ikke at gå ind og blive værnepligtig.
Det er derfor, jeg siger, at opgaven er løst.
Så det, Liberal Alliance her stemmer for, er, at der nu skal 4, 5, 6 årsværk ud og bruge deres tid på Forsvarets Dag, i en situation hvor informationen er tilgængelig.
Det er at løfte de administrative byrder på Hjemmeværnet, og jeg kan bare ikke se, man får den samme effekt ud af det.
Jeg vil godt have ordføreren til at at godtgøre, hvorfor det opvejer hinanden.
Carsten Bach (LA), 2025-05-22:
Jeg mener ikke, at det her nødvendigvis handler om at øge en administrativ byrde.
Jeg mener, at det her handler om at flytte rekrutteringsindsatsen over på i større udstrækning at rekruttere unge mennesker end måske en lidt ældre skare.
Ordførerens egen partiformand refererede i går til nogle på 81, der har meldt sig frivilligt til Hjemmeværnet.
Jeg tænker, at der kan være en væsentligt større kampkraft i unge mennesker, som er i den værnepligtsduelige alder, men som ikke skal aftjene værnepligt og dermed kan træde ind i Hjemmeværnet i stedet for folk på 81, altså hvis man øger rekrutteringsindsatsen i den forbindelse.
Rasmus Jarlov (KF), 2025-05-22:
Tak til alle de frivillige i Hjemmeværnet, som er en vigtig del af dansk forsvar.
Et stærkt Hjemmeværn er måske den bedste garanti overhovedet for, at et land aldrig helt kan blive erobret, fordi det er meget svært at bekæmpe et Hjemmeværn, som er til stede alle steder og vil kunne yde modstand alle steder, hvis Danmark blev invaderet.
Derfor er det utrolig vigtigt, at vi styrker Hjemmeværnet, giver dem det materiel, de har brug for, og på alle måder bakker dem op.
Alle andre ordførere har sagt nogenlunde det samme, som jeg har sagt nu her, og de har også givet stort udtryk for, at de synes, at forslaget er godt og sympatisk.
Men nu vil jeg så sige de seks ord, der mangler fra de øvrige ordførere, og de ord er: Derfor stemmer vi for forslaget.
Det ville jo være naturligt, at man ytrede de seks ord, når man egentlig synes, at idéen er god.
Det er det eneste, Hjemmeværnet kan bruge til noget, altså at forslaget bliver gennemført, og ikke så meget sympatierklæringerne.
Dem er de sikkert glade for, men jeg tror, de er endnu mere glade for, hvis man rent faktisk stemmer for tiltag, som styrker dem og øger rekrutteringen.
Der følger jo selvfølgelig penge med, når man fremsætter sådan et forslag, og derfor er det ikke en øget byrde for Hjemmeværnet; det er en øget mulighed.
Det er bedre rekruttering, som vi stemmer for med forslaget.
Jeg antager i øvrigt, at der vil være den fleksibilitet i implementeringen af det, at hvis det skulle være uoverkommeligt nogle steder, fordi man måske har så svag en hjemmeværnsorganisation, at man ikke har ressourcerne til at stille folk til Forsvarets Dag, så kan man sikkert også få lov til at slippe for det, hvis man ikke synes, det passer ind.
Men det at give Hjemmeværnet en mulighed for at komme i bedre kontakt med en hel årgang af unge mennesker hvert år vil ubestrideligt efter vores opfattelse øge rekrutteringen til Hjemmeværnet.
Vi synes, det er et godt forslag, som vi gerne vil støtte.
Lise Bech (DD), 2025-05-22:
Jeg vil bare sige tusind tak til Konservative for helhjertet at gå ind for det her, for det er et godt forslag, og det er ikke for ligesom at underkende noget fra ministeren eller noget.
Det var simpelt hen en positiv intention fra min side, at jeg lavede det her beslutningsforslag.
Sascha Faxe (ALT), 2025-05-22:
Tak, og tak for ordet, og først og fremmest tak til alle dem, der er med i hjemmeværnet, og alle dem, som er med i forsvaret. Tak for jeres tjeneste.
Også tak til Danmarksdemokraterne for et godt forslag.
Jeg synes, det er innovativt, og det kan vi jo godt lide i Alternativet.
Jeg tror, den store udfordring i vores ende er – og det handler ikke om, at vi ikke kan lide hjemmeværnet; det kan vi godt – at der er et fokus på hjemmeværnet og ikke på de andre aktører, som måske kunne være en del af det.
For idéen om at sige, at der er sådan en minikarrieremesse til en Forsvarets Dag, giver egentlig god mening, fordi man får et mere helhedsorienteret billede af, hvad vores forsvar er for en størrelse.
Det kan være, vi kan lave noget med en betænkning, i og med at der jo ikke er flertal osv., eller noget med et ændringsforslag.
Men det, jeg lidt mangler, er: Hvad med beredskabet, f.eks.?
De mangler jo i den grad frivillige, og vi kan se igennem de senere år, at der har beredskabet været forfordelt i forhold til hjemmeværnet i midler og støtte, og vi kan også se, at hjemmeværnets opgaveportefølje har været udvidet, netop fordi man i beredskabet ikke nødvendigvis har haft frivillige nok.
Så der er en interesse i at sige: Hvordan kan vi støtte det?
Der kunne også være andre, man kunne overveje ind i det, altså den folkeretlige del af det, nemlig f.eks. Røde Kors, som jo også har en meget aktiv del i en krigssituation.
Så det var mere for at sige: Den del kunne vi godt tænke os, før vi måske helhjertet kan sige woop.
Så jeg håber, vi kan arbejde med det derfra.
Og så vil jeg hilse fra Enhedslisten og sige, at de stemmer ja.
Lise Bech (DD), 2025-05-22:
Tak for det.
Hvis vi kan lave en beretning, kan det også være, det er meget fint.
Men jeg vil bare lige sige, at det her handler om forsvaret, og det handler om, at hjemmeværnet skal have en aktiv rolle på Forsvarets Dag.
Beredskabsstyrelsen er der allerede, så derfor handler det om hjemmeværnet i dag.
De andre aktører er i et andet regi, vil jeg mene.
Det her er forsvaret.
Sascha Faxe (ALT), 2025-05-22:
Forsvarets Dag rekrutterer jo værnepligtige til både beredskabet og til forsvaret, og den del af beredskabet, der er til stede på Forsvarets Dag, er jo den, hvor man skal ind og være værnepligtig, og ikke den frivillige del.
Det er bare, fordi vi både kalder det beredskab, når vi taler om den frivillige del og den mere professionelle del, hvor de værnepligtige er.
Så det er den frivillige del, jeg tænker ind i det i forhold til det.
Så jeg er helt med på, at beredskabet er til stede, men det er den del af beredskabet, man går ind og er værnepligtig i, og ikke den, man kan komme ud og være frivillig i på den anden side.
Lise Bech (DD), 2025-05-22:
Tak, formand.
Tak for den her lille debat her til aften.
Vi mener stadig væk det her med, at deltagelse af hjemmeværnet til Forsvarets Dag kunne gøre, at unge får et større kendskab til, hvad hjemmeværnet er, fordi mange unge måske kun kender den klassiske værnepligt ved forsvaret og har mindre kendskab til de over 300 militære godkendte uddannelser og kurser, som hjemmeværnet tilbyder.
Vi tror på, at det for mange unge ville være en gylden mulighed for at deltage i noget, man måske ikke lige havde tænkt på var en mulighed.
Men det er en mulighed, hvor der er lige så gode vilkår for uddannelse, for fællesskab og for at gøre en forskel, som der er i forsvaret.
Det forudsætter, at de unge får kendskab til de mange forskellige uddannelser og fællesskaber, der er i hjemmeværnet.
Det er det, Forsvarets Dag kan bidrage til.
Når nu aftalen om, at kvinder skal deltage i Forsvarets Dag, implementeres, så forventes det, at der er ca. 70.000 unge, der indkaldes til Forsvarets Dag.
Så det er jo alle tiders mulighed for at rekruttere flere soldater til hjemmeværnet.
Som Liberal Alliances ordfører sagde: Det er den største kontaktmulighed, vi har med de her unge mennesker.
Det handler også om at vække interessen og at oplyse de unge om de uddannelsesmuligheder, der er.
Der vil være nogle unge mennesker, som har et ønske om at tjene i værnepligten, men måske trækker frinummer eller ikke findes egnet.
Der er mange måder at tjene sit land på, og hjemmeværnet er en stor del af det beredskab, der forsvarer Danmark.
Derfor ønsker vi med forslaget at sætte fokus på, at flere unge får øjnene op for hjemmeværnet og dets muligheder.
Som jeg sagde tidligere: Kunne vi få gennemsnitsalderen på vores hjemmeværnssoldater ned, ville det jo ikke gøre noget.
Så vil jeg gerne gentage, at det her lille forslag kunne komme til at gøre en stor forskel.
Jeg vil gerne takke alle ordførerne og også ministeren for den her debat i dag.
Tak for ordet.
Carsten Bach (LA), 2025-05-22:
Det med, at opgaven er løst, står jo for Socialdemokratiets ordførers egen regning, fordi der jo her også her skal kigges på kvalitet, og jeg er ikke sikker på, at man kvalitativt løser den her opgave på den bedst mulige måde.
Nu henviste jeg sådan lidt med et glimt i øjet – det kan man selvfølgelig ikke se i referatet fra mødet her – til Hjallerup Marked.
Hvor er det de unge mennesker, der indtræder i Hjemmeværnets rækker, bliver rekrutteret henne?
Jeg tror faktisk, at der med en fornyet Forsvarets Dag godt kan være noget ræson og noget dybde i det forslag, Danmarksdemokraterne fremsætter her, som vil kunne ændre Hjemmeværnets rekrutteringsbase markant fremover.
Simon Kollerup (S), 2025-05-22:
Jeg vil da også sige tak, men jeg tror, det alene må blive for talen.
Jeg stiller lidt mig undrende over for, at Liberal Alliance vælger at støtte lige præcis det her forslag som en måde at løfte den frivillige kampkraft på.
Men det, man gør her, og det undrer mig meget, at Liberal Alliance er med på den galej, er jo, at man kommer til at løfte de administrative byrde for det danske Hjemmeværn.
Lise Bech (DD), 2025-05-22:
Tak for det.
Jeg synes bestemt også, at det er positivt, at der er tilgang, men noget af det, som jeg også synes er vigtigt her, er, at vi jo har hørt, at flere og en del af dem, der er kommet til på det seneste, faktisk er nogen, der har genaktiveret deres medlemskab af hjemmeværnet.
Det vil sige, at vi ikke får aldersgennemsnittet ned.
Nu fortæller ordføreren om nogen, der er i hjemmeværnet, og jeg kender også nogen, der er i hjemmeværnet, og er også gift med en, der er i hjemmeværnet, og det kan jo ikke nytte noget, at det er de der 50-årige, der skal ud at kæmpe.
Vi skal have de unge med, og derfor syntes jeg også, det var god idé, og at det blev på forsvarsstadiet.
Christian Friis Bach (V), 2025-05-22:
Jeg kan sige det samme: Min svoger har også genaktiveret sit engagement i hjemmeværnet og styrket det markant, og som sagt har min nevø, sønnen, og tre kammerater også meldt sig, så jeg tænker og håber, at det smitter positivt af.
Jeg noterer mig, at der er mange unge, der melder sig, selv om der også er ældre helt op til 81 og 89 år, som vi hørte i statsministerens tale.
Men der er jo opgaver, som skal løses, og hjemmeværnet spænder bredt i sin opgaveportefølje, og jeg tænker, at der også er brug for de lidt ældre i den her tid, hvor vi skal styrke vores beredskab og vores sikkerhed hele vejen rundt, og derfor er jeg meget taknemmelig for det.
Jeg ser frem til forhandlingerne, og om vi kan gøre mere for at få flere unge med ind.